LIETUVOS RESPUBLIKOS ŽEMĖS ŪKIO MINISTRO

Į S A K Y M A S

DĖL ŽEMĖS ŪKIO VALDOS EKONOMINIO DYDŽIO, IŠREIKŠTO EUROPINIO DYDŽIO VIENETAIS, SKAIČIAVIMO METODIKOS PATVIRTINIMO

2007 m. lapkričio 28 d. Nr. 3D-521

Vilnius

Siekiant tinkamai įgyvendinti Lietuvos kaimo plėtros 2007–2013 metų programos priemones „Žemės ūkio valdų modernizavimas“ ir „Pusiau natūrinis ūkininkavimas“,

tvirtinu Žemės ūkio valdos ekonominio dydžio, išreikšto europinio dydžio vienetais, skaičiavimo metodiką (pridedama).

ŽEMĖS ŪKIO MINISTRĖ	KAZIMIRA DANUTĖ PRUNSKIENĖ

PATVIRTINTA

Lietuvos Respublikos žemės ūkio ministro

2007 m. lapkričio 28 d. įsakymu Nr. 3D-521

ŽEMĖS ŪKIO VALDOS EKONOMINIO DYDŽIO, IŠREIKŠTO EUROPINIO DYDŽIO VIENETAIS, SKAIČIAVIMO METODIKA

I. BENDROSIOS NUOSTATOS

1. Žemės ūkio valdos (toliau – valda) ekonominio dydžio, išreikšto europinio dydžio vienetais, skaičiavimo metodika (toliau – Metodika) reglamentuoja valdos ekonominio dydžio nustatymo tvarką europinio dydžio vienetais (toliau – EDV) pagal Lietuvos kaimo plėtros 2007–2013 metų programos (toliau – KPP) I krypties priemones: „Pusiau natūrinis ūkininkavimas“ ir „Žemės ūkio valdų modernizavimas“.

2. Metodikos tikslas – įvertinti pareiškėjų pagal 1 punkte minimas priemones tinkamumą paramai gauti, kontroliuoti paramos tikslų pasiekiamumą bei pateikti reikalavimų, susijusių su pusiau natūrinės valdos dydžio nustatymu ir ūkio ekonominio dydžio nustatymu pagal priemonę „Žemės ūkio valdų modernizavimas“ pareiškėjams, pagrindimą.

3. Valdos ekonominio dydžio skaičiavimai atliekami remiantis 1985 metų birželio 7 d. Komisijos (toliau – EK) sprendimo 85/377/EEB, nustatančio Bendrijos žemės ūkio valdų tipologiją (OL 2004 m. specialusis leidimas, 3 skyrius, 6 tomas, p. 198), su paskutiniais pakeitimais, padarytais 2003 m. gegužės 16 d. EK sprendimu 2003/369/EB (OL 2004 m. specialusis leidimas, 3 skyrius, 38 tomas, p. 564), nuostatomis.

4. Šioje metodikoje vartojamos sąvokos:

Pusiau natūrinė valda – valda, kurioje produkcija gaminama pirmiausia savo reikmėms, taip pat jos dalis (ne daugiau kaip pusė) parduodama rinkoje (pagal 2005 m. rugsėjo 20 d. Tarybos reglamento (EB) Nr. 1698/2005 dėl Europos žemės ūkio fondo kaimo plėtrai (EŽŪFKP) paramos kaimo plėtrai (OL 2005 L 277, p. 1) su paskutiniais pakeitimais, padarytais 2006 m. gruodžio 19 d. Tarybos reglamentu (EB) Nr. 2012/2006 (OL 2006 L 384, p. 8), 34 straipsnio 1 p. nuostatas).

Standartinis gamybinis pelnas (toliau – SGP) – skirtumas tarp produkcijos vertės, gautos per metus iš vieno pasėlių hektaro ar gyvulio (pridėjus tiesiogines išmokas ir kompensacines išmokas mažiau palankioms vietovėms), ir produkcijai pagaminti reikalingų tiesiogiai su gamyba susijusių specifinių išlaidų (sprendimas 85/377/EEB): pirktų ir ūkyje pagamintų sėklų ir sodinukų, trąšų, pašarų taip pat augalų apsaugos priemonių, vaistų, veterinarinių paslaugų, gyvulių sėklinimo, augalų ir gyvulių draudimo ir kitų išlaidų (dirvos analizės, pieno testų, produkcijos pakavimo, saugojimo ir kt.).

Europinio dydžio vienetas – valdos ekonominio dydžio matavimo vienetas Europos Sąjungoje. EK yra nustačiusi (1990 m. sausio 16 d. EK Sprendimas 90/36 EEB, nustatantis agroekonominės tendencijos koeficientą, naudojamą Bendrijos ūkių tipologijoje europiniam dydžio vienetui apibrėžti (OL 2004 m. specialusis leidimas, 3 skyrius, 10 tomas, p. 15), kad 1 EDV lygus 1200 eurų, tačiau dėl infliacijos ir kitų makroekonominių rodiklių, lemiančių žemės ūkio ekonomines tendencijas, jo dydis gali būti keičiamas.

II. VALDOS EKONOMINIO DYDŽIO NUSTATYMUI NAUDOJAMI INFORMACIJOS ŠALTINIAI

5. Produkcijos rūšių standartinis gamybinis pelnas nurodomas Lietuvos agrarinės ekonomikos instituto leidinyje Žemės ūkio respondentinių įmonių duomenys bei pateikiamas šios metodikos 1 priede.

6. EDV dydis nustatomas sprendimu 85/377/EEB. Jo koregavimo koeficientas pateiktas sprendime 90/36/EEB.

7. Valdų duomenys apie deklaruotas žemės ūkio naudmenas ir laikomus gyvulius gaunami iš VĮ Žemės ūkio informacijos ir kaimo verslo centro valdomų registrų.

III. VALDOS EKONOMINIO DYDŽIO, IŠREIKŠTO EDV, APSKAIČIAVIMAS

8. Žemės ūkio valdos bendrasis SGP apskaičiuojamas dauginant valdos atitinkamos produkcijos rūšies SGP iš auginamų augalų pasėlių plotų ir kiekvienos rūšies gyvūnų skaičiaus. Sandaugas susumavus gaunamas valdos bendrasis SGP litais:

čia

BSGP – bendrasis SGP,

– i-osios rūšies auginamų augalų pasėlių plotas,

– j-osios rūšies gyvūnų skaičius,

– i-osios rūšies auginamų augalų produkcijos SGP,

– j-osios rūšies gyvūnų produkcijos SGP.

9. Nustatant valdos ekonominį dydį, išreikštą EDV, valdos ekonominis dydis litais dalinamas iš EDV (1200 EUR) išreikšto litais pagal Lietuvos banko nustatytą lito ir euro santykį.

10. Jei valdoje auginami žolėdžiai gyvuliai, pašarinių augalų (žolės, pašariniai šakniavaisiai, Silosiniai kukurūzai ir kiti pašariniai augalai) SGP neskaičiuojami.

11. Paršelių SGP skaičiuojamas tik tuo atveju, jei valdoje nelaikomos paršavedės.

IV. INSTITUCIJOS, ATSAKINGOS UŽ VALDOS EKONOMINIO DYDŽIO, IŠREIKŠTO EDV, NUSTATYMĄ

12. Už Lietuvoje auginamų augalų ir gyvūnų SGP apskaičiavimą atsakingas Lietuvos agrarinės ekonomikos institutas.

13. Už valdos ekonominio dydžio, išreikšto EDV, nustatymą ir pateikimą savivaldybėms atsakingas VĮ Žemės ūkio informacijos ir kaimo verslo centras.

14. Valdos ekonominis dydis, išreikštas EDV, skaičiuojamas kasmet iki sausio 30 d. Kiekvienų metų sausio 1 dieną turimi žemės ūkio naudmenų plotai bei laikomi gyvūnai apskaičiuojami kaip praėjusių kalendorinių metų vidurkis pagal atitinkamuose registruose esančius duomenis.

V. BAIGIAMOSIOS NUOSTATOS

15. Valdos savininkas, nesutikęs su jo valdos ekonominio dydžio, išreikšto EDV, nustatymo rezultatais, gali kreiptis į VĮ Žemės ūkio informacijos ir kaimo verslo centrą ir ne vėliau kaip iki paraiškos pagal atitinkamą KPP priemonę pateikimo dienos patikslinti savo valdos duomenis arba skųsti atitinkamos institucijos veiksmus teisės aktų nustatyta tvarka.

16. Apskaičiavimo aprašas pateikiamas 2 priede.

______________

Valdos ekonominio dydžio, išreikšto europinio

dydžio vienetais, skaičiavimo metodikos

1 priedas

ŽEMĖS ŪKIO PRODUKCIJOS RŪŠIŲ SGP*

Pavadinimas	Matavimo vienetas	Reikšmė, Lt
Kviečiai	ha	939
Rugiai	ha	552
Miežiai	ha	739
Avižos	ha	498
Kukurūzai grūdams	ha	810
Kiti grūdiniai augalai	ha	561
Ankštiniai javai	ha	760
Bulvės	ha	2641
Cukriniai runkeliai	ha	4355
Pašariniai šakniavaisiai	ha	1208
Lauko daržovės, braškės	ha	4532
Uždaro grunto daržovės, braškės	ha	82084
Lauko gėlės	ha	4532
Šiltnaminės gėlės	ha	82084
Vienmetės ir daugiametės žolės (mažiau kaip 5 metų)	ha	168
Kukurūzai žaliajam pašarui	ha	669
Kiti pašariniai augalai	ha	364
Sėklos ir sodinukai	ha	1327
Kiti augalai	ha	684
Pūdymai	ha	84
Rapsai	ha	1151
Kiti aliejiniai augalai	ha	1151
Linai	ha	1182
Aromatiniai, medicininiai augalai	ha	2001
Kiti pramoniniai augalai	ha	2001
Kultūrinės pievos (daugiau kaip 5 metų)	ha	106
Natūralios pievos ir ganyklos	ha	39
Vaisiai ir uogos	ha	3548
Medelynai	ha	30917
Kiti daugiamečiai augalai	ha	100
Arkliai (darbiniai)	vnt.	1
Galvijai < 1 m.	vnt.	198
Buliai l-<2 m.	vnt.	589
Telyčios 1-<2 m.	vnt.	93
Buliai >= 2 m	vnt.	487
Telyčios >= 2 m.	vnt.	132
Melžiamos karvės	vnt.	1506
Kitos karvės	vnt.	517
Ėriavedės	vnt.	93
Kitos avys	vnt.	30
Ožkos vedeklės	vnt.	239
Kitos ožkos	vnt.	85
Paršeliai	vnt.	52
Paršavedės	vnt.	585
Kitos kiaulės	vnt.	234
Mėsiniai viščiukai	vnt.	2,05
Vištos dedeklės	vnt.	3,11
Kiti paukščiai	vnt.	12,00
Triušių patelės	vnt.	26
Bičių šeimos	vnt.	90

* SGP 2004 m. (2003, 2004, 2005 metų vidurkis)

______________

Valdos ekonominio dydžio, išreikšto europinio

dydžio vienetais, skaičiavimo metodikos

2 priedas

VALDOS EKONOMINIO DYDŽIO APSKAIČIAVIMO APRAŠAS

Produkcijos rūšys	Augalai ha, gyvuliai vnt.	Standartinis gamybinis pelnas (SGP) Lt/ha/gyvuliui	Iš viso SGP Lt/ha/gyvuliui (2x3)
1	2	3	4
Kviečiai	5	939	4695
Miežiai	3	739	2217
Bulvės	0,5	2641	1320,5
Natūralios pievos ir ganyklos	3	39	x
Daugiametės žolės	9	106	x
Melžiamos karvės	7	1506	10542
Veršeliai iki 1 metų	3	198	594
Bulius 1-<2m.	1	589	589
Telyčia 1-<2m.	1	93	93
Bendrasis SGP	x	20051
EDV*	4,8

*Apskaičiuojama bendrąjį SGP (20051) dalinant iš nustatyto EDV (1200), išreikšto litais (4143,36).

______________